
פסחים פו ע"א



טקסט הדף





	מאי לאו דאכלי באיגרא ואמרי באיגרא לא דאכלי בארעא ואמרי באיגרא איני והתנן אין מפטירין אחר הפסח אפיקומן ואמר רב שלא יעקרו מחבורה לחבורה לא קשיא כאן בשעת אכילה כאן שלא בשעת אכילה ת''ש אבא שאול אומר עליית בית קדשי הקדשים חמורה מבית קדשי הקדשים שבית קדשי הקדשים כהן גדול נכנס לו פעם אחת בשנה ועליית בית קדשי הקדשים אין נכנסין לה אלא פעם אחת בשבוע ואמרי לה פעמים בשבוע ואמרי לה פעם אחת ביובל לידע מה היא צריכה אמר רב יוסף מהיכל ניקום וניתיב איניש שאני היכל דכתיב {דברי הימים א כח-יא} ויתן דוד לשלמה בנו את תבנית האולם ואת בתיו ואת גנזכיו ועליותיו וחדריו הפנימים ובית הכפורת וכתיב {דברי הימים א כח-יט} הכל בכתב מיד ה' עלי השכיל ת''ש הלשכות הבנויות בקודש ופתוחות לחול תוכן חול וגגותיהן קודש תרגמא רב חסדא בשגגותיהן שוין לקרקע עזרה אי הכי אימא סיפא בנויות בחול ופתוחות לקודש תוכן קודש וגגותיהן חול ואי ס''ד בשגגותיהן שוין לקרקע עזרה הויא לה מחילות וא''ר יוחנן מחילות לא נתקדשו כי קאמר רבי יוחנן בפתוחות להר הבית כי תניא ההיא בפתוחות לעזרה והתני' ר''י אומר מחילות מתחת ההיכל חול כי תניא ההיא שפתוחות לחול ת''ש וגגו קודש ותסברא והא קתני גגין הללו אין אוכלין שם קדשי קדשים ואין שוחטין שם קדשים קלים ואלא קשיא גגו קדש אמר רב חמא בר גוריא לאותן ב' אמות דתנן ב' אמות היה בשושן הבירה אחת על קרן מזרחית צפונית ואחת על קרן מזרחית דרומית זו שעל קרן מזרחית צפונית היתה יתירה על של משה חצי אצבע וזו שעל קרן מזרחית דרומית היתה יתירה עליה חצי אצבע נמצאת יתירה על של משה אצבע ולמה היו אחת גדולה ואחת קטנה שיהיו האומנין נוטלין בקטנה ומחזירין בגדולה כדי שלא יבואו לידי מעילה ותרתי למה לי אחת לכספא ודהבא ואחת לבנינא תנן החלונות ועובי החומה כלפנים בשלמא החלונות משכחת לה דשויה לקרקע עזרה אלא עובי החומה היכי משכחת לה משכחת לה בבר שורא דכתיב {איכה ב-ח} ויאבל חיל וחומה ואמר רבי אחא ואיתימא רבי חנינא שורא ובר שורא:


	מתני' שתי חבורות שהיו אוכלין בבית אחד אלו הופכין את פניהם הילך ואוכלין ואלו הופכין את פניהם הילך ואוכלין והמיחם באמצע כשהשמש עומד למזוג קופץ את פיו ומחזיר את פניו עד שמגיע אצל חבורתו ואוכל והכלה הופכת את פניה ואוכלת:


	גמ' מתני' מני רבי יהודה היא דתניא {שמות יב-ז} על הבתים אשר יאכלו אותו בהם מלמד שהפסח נאכל בשתי חבורות יכול יהא האוכל אוכל בשתי מקומות תלמוד לומר {שמות יב-מו} בבית אחד יאכל מכאן אמרו השמש שאכל כזית בצד התנור אי פקח הוא ממלא כריסו ממנו ואם רצו בני חבורה לעשות עמו טובה באין ויושבין בצדו דברי רבי יהודה רבי שמעון אומר על הבתים אשר יאכלו אותו בהם מלמד שהאוכל אוכל בשתי מקומות





רש"י





	מאי לאו דאכלי ליה בגגין. אלמא גגי ירושלים נתקדשו: אין מפטירין. כשהגיע זמנו להפטר מן הסעודה דהיינו אחר הפסח שהוא נאכל באחרונה על השבע שכן חובת כל הקרבנות כדקיימא לן (חולין דף קלב:) למשחה לגדולה כדרך שהמלכים אוכלין אין נפטרין על ידי אפיקומן: ואמר רב. אפיקומן לשון הוציאו כליכם מכאן ונלך ונאכל עוד בחבורה אחרת: שלא בשעת אכילה. קריאת ההלל לאחר אכילה: פעם אחת בשנה. ביוה''כ לקטורת ולהזיית בין הבדים: בשבוע. בשמיטה: מה היא צריכה. שמא תבקע החומה וצריכה תיקון אלמא עליות נתקדשו: שאני היכל. דכתיב ביה ועליותיו וכתיב הכל בכתב מיד ה' עלי השכיל אלמא קדוש: בקודש. בעזרה: ופתוחות לחול. שאין להם פתח לעזרה אלא להר הבית: תוכן חול. כקדושת הר הבית ולא כעזרה דבתר פתיחה אזיל: בשגגותיהן שוין לקרקע עזרה. שהלשכות בנויות מחילות תחת הקרקע הלכך גגים דידהו הוו להו כי ארעא: כי אמרה רבי יוחנן. להא דמחילות לא נתקדשו בפתוחות להר הבית דגבי שילוח בעל קרי המשתלח חוץ להר הבית אמרה באלו דברים דקאמר מחילות לא נתקדשו ובעל קרי משתלח חוץ לשתי מחנות ומותר ליכנס במחילות דהר הבית: כי תניא ההיא. דתוכן קודש בפתוחות לעזרה להכי נקט פתוחות דבתר פתיחתן אזלינן: והתניא מחילות שתחת היכל חול. וקא סלקא דעתך בפתוחות לעזרה קאמר ומשנינן בפתוחות לחול שמחילות מהלכות מתחת אחת עשרה אמה שאחורי בית הכפורת עד שנפתחות להר הבית מחוץ לעזרה: ת''ש וגגו קודש. גגו של היכל וסיפא דהא דרבי יהודה היא והכא לא מצי לשנויי כדלעיל מהיכל ניתיב איניש דהא גגו לא כתיב בקרא: גגין הללו. שבעזרה ולשכותיה: אין אוכלין שם קדשי קדשים. הנאכלין בעזרה ואין שוחטין שם קדשים קלים הנשחטין בכל מקום בעזרה: לאותן שתי אמות. להכי קדשי גגין לשימוש נתינת כלי קודש הצריכין לבנין אבל לא הצריכין למזבח כדאשכחן שאותן שתי אמות מקלות של מדה היו נתונות בגובה השער שהוא בגגין ובעליות: דתנן שתי אמות. קני מדה היו בשושן הבירה והוא בית הבנוי על גובה השער כדתנן במסכת מדות (ע''א מ''ג) שער המזרחי ועליו שושן הבירה צורה מצויירת ומפרשינן במנחות כדי שידעו מהיכן באו ולהכי הוא דקדשי גגין לכל דדמין לשתי אמות דלא הוי צורך המזבח אבל למילתא אחריתי לא קדשו: של משה. ששה טפחים: ולמה היו אחת גדולה ואחת קטנה. תיסגי להו בשל משה: שיהו אומנין. ששכרן לבנות כך וכך אמות נוטלין למדת הקטנה של משה ומחזירין הבנין לגזברין למדה האחת מאלו הגדולות כדי שיוותרו משלהן להקדש ולא בצמצום שמא יהנו מן ההקדש בחנם ויבואו לידי מעילה: ותרתי. גדולות למה לי תיסגי בשל משה ובחדא מהנך: חדא לדהבא וכספא. בזו שאין יתירה על של משה אלא חצי אצבע היו לאומנות זהב וכסף כמין טבלאות ושולחנות שהן אומנות כבידה ובזו שיתירה עליהן אצבע היו מחזירין בנין אבנים ומוסיפין על תנאן אצבע לכל אמה: עובי החומה. אלמא ראש החומה נתקדש דדמו לגגין ועליות: בר שורא. חומה קטנה לפנים מן החומה גדולה והיא נמוכה ושוה לקרקע גובה העזרה שקרקע העזרה הולך וגבוה ועולה במעלות: מתני' שתי חבורות שהיו אוכלות. פסח אחד בבית אחד: אלו הופכין פניהן אילך. אינן צריכין להסב אלו כנגד אלו להיות נראין כחבורה אחת אלא רשאין להפוך פניהם אלו אילך ואלו אילך ואפילו נראין כשתי חבורות לא איכפת לן כדיליף בגמרא שהפסח נאכל אף בשתי בתים לשתי חבורות: והמיחם. שמחממין בו חמין שמוזגין בו היין רשאין לתת באמצע כדי שיהא נוח לשמש המשמש לשתיהן למזוג משם לכאן ולכאן ואין צריכין לשנות משאר מנהג כל השנה ואף על פי שמפסיק בין החבורות לא איכפת לן וכשהשמש משמש לשתיהן עומד מחבורה אחת שהתחיל לאכול עמה מן הפסח למזוג לחבורה האחרת: קופץ את פיו ומחזיר את פניו. לצד חבורתו שלא יחשדוהו שאוכל עם חבורה האחרת דסבירא ליה לתנא דידן הפסח נאכל בשתי חבורות אבל אדם אחד אינו אוכל בשני מקומות ממנו ולהכי מוקי בבית אחד יאכל שאין אדם אחד אוכל בשני בתים ושתי חבורות ההופכות פניהן כשתי בתים דמו: והכלה. שהיא בושה רשאה להפוך פניה לצד אחר ולאכול כדאמרן פסח נאכל בשתי חבורות: גמ' על הבתים אשר יאכלו אותו. משמע שני בני אדם אוכלין פסח אחד בשתי בתים דכתיב יאכלו שנים אותו חד פסח בתים שנים: יכול יהא. אדם אחד אוכל בשני מקומות כגון בשני חדרים או בשתי חבורות ההופכות פניהם ת''ל בבית אחד יאכל ור' יהודה סבר יש אם למסורת כדלקמן יאכל כתיב משמע אדם אחד אוכלו בבית א' ולא בשני בתים אבל גבי אוכלים הרבה כתיב בתים הרבה: השמש. שהיה צולהו ושכח והכניס כזית לתוך פיו והוא היה נמנה עליו: אם פיקח הוא ממלא כריסו ממנו. דאם יעמוד משם שוב לא יאכל: מלמד שהאוכל אוכל בשני מקומות. ויאכלו דכתיב בקרא אכל חד וחד מאוכלין קאי:





תוספות





	לא נצרכה אלא לאותן שתי אמות. לא בעי למימר דאותן שתי אמות היו מונחות בגגו של היכל דהא שער מזרחי שעליו שושן הבירה צורה אחת משערי העזרה היה אלא ה''ק כמו שאותו שער מזרחי היה מקודש להניח שם כלי קודש כמו כן גגו של היכל קודש דקאמר היינו להצניע שם כלי קודש ולא שיהיו כלי קודש צריכין מקום מקודש כדמוכח בכמה דוכתי אלא הך קדושה אית להו להניחם שם:





רבינו חננאל

אמר רב גגין ועליות של ירושלים לא נתקדשו ואקשי' עליה והא איהו דאמר משום רבי חייא פסח כזיתא והלילא פקע איגרא מאי לאו דאכלין הפסח בגג ושם קראו את ההלל דאלמא הגג נתקדש דאין לנו רשות לאכול את הפסח אלא במקום קדוש ושני' כגון שאכלו הפסח בארץ ועלו בגג לקרות את ההלל. והא דתנן אין מפטירין אחר הפסח אפיקומן פי' שלא יעברו מחבורה לחבורה התם בשעת אכילה אבל בקריאת הלל שרי:
ת"ש מהא דתנן בתחלת כלים אבא שאול אומר עליו' בית קדשי הקדשי' חמורה מבית קדשי הקדשים כו' הרי העליות נתקדשו ורחי רב יוסף וכי מהיכל ניתיב איניש כלומר שאני היכל דרחמנא גזר הכי שנא' ויתן דוד לשלמה בנו את תבנית האולם וגו' וכתי' הכל בכתב מיד ה' עלי השכיל:
ת"ש מהא דתנן במעשר שני פ"ג הלשכות הבנויות בקדש ופתוחות לחול תוכן חול וגגותיהן קדש הנה הגגות נתקדשו ומשני רב חסדא הגגות הללו שוין לקרקע עזרה וכקרקע הן חשובין אי הכי אימא סיפא בנויות בחול ופתוחות בקדש תוכן קדש וגגותיהן חול ואי ס"ד בשוין גגות הללו לקרקע עזרה הויא להו מחילות ואמר רבי יוחנן מחילות לא נתקדשו אמאי תנן תוכן קדש כי אמר ר' יוחנן בפתוחות להר הבית כי תניא ההיא בפתוחות לעזרה והתניא ר' יהודה אומר מחילות שתחת ההיכל חול ושני' בפתוחות לחול:




ת"ש וגגו של היכל קדש ומתמהי' ותסברא גגין מי קדשי והא קתני סיפא גגין הללו אין אוכלין שם קדשי קדשי' ואין שוחטין שם קדשי' קלים ואלא קשיא וגגו של היכל קדש ושני' באותן שתי אמות כלומר הא דתניא גגו של היכל קדש באותן ב' אמות כדתנן במסכת כלים פט"ז שתי אמות היו בשושן הבירה אחת על קרן מזרחית צפונית ואחת על קרן מזרחית דרומית. יש מי שאומר מדת ב' אמות של כסף או של זהב כגון שרביט היו עשויות ומונחות באותו מקום ובהן היו משערין ונותנין לאומנין ולוקחין. ויש אומרים מקום היה בנוי בבית המקדש צורת שושן הבירה ועשו בה בנין אמה אחת כמדת משה רבינו שעשה בה כל כלי הקודש ותוספת חצי אצבע בקרן מזרחית דרומית בנין אמה ואחרת יתירה עליהן בקרן מזרחית דרומית ומפורש במנחות פרק שתי הלחם נילושות אחת אחת כיון שהביא משנה זו גררה ופרקה פירש ענין שושן הבירה הנזכר בה תנן התם במדות פ"א (מ"ג) שער המזרחי ועליו שושן הבירה צורה מאי טעמא רב יצחק בר אבדימי ורב חסדא חד אמר כדי שידעו מהיכן באו כלומר בעונותיכם גליתם לבבל ועתה משם עליתם וכל זמן שרואין אותה הצורה זוכרין הגלות והדורות הבאין מספרין לבניהם וחד אמר כדי שתהא אימת מלכות עליהן כלומר אע"פ שאנו כאן תחת מלכות פרס אנו רבי ינאי אמר לעולם תהא אימת מלכות עליך שנא' וירדו כל עבדיך אלה אלי וגו' ולא כתיב וירדת אתה ר' יוחנן אמר מהכא ויד ה' היתה אל אליהו וישנס מתניו. ועלהו לתרופה חזקיה אמר להתיר פה אלמים בר קפרא אמר להתיר פה עקרות לקבל הריון ואמרינן עלה ושתי אמות למה חד לדהבא וכספא וחדא לבנינא כלומר כשנותנין לאומנין כותל לבנות דבר קצוב כך וכך אמה בכך וכך דמים נותנין אמה באמה הקטנה והן בונין באמה הגדולה כדי שלא יהנו מן ההקדש יתר מכדי מלאכתן ויבואו לידי מעילה וכן בכלי זהב כגון השולחן והמנורה וכיוצא בהן והחצוצרות וכיוצא בהן. פי' חומה שוה בקרקע עזרה כגון בר שורא והוא החל שעושין החל נמוך והחומה שחוץ ממנה גבוהה וזה נקרא חל וזו נקראת חומה:




מתני' שתי חבורות שהיו אוכלות בבית אחד אלו הופכין את פניהם ואוכלין וכו'.





המאירי

מעתה הלשכות הבנויות בקדש ופתוחות בחול שתוכן חול כמו שביארנו במסכת יומא אם היו גגותיהן שוות לעזרה גגותיהן קדש ואם אינם שוות אף הגגות חול ואם היו בנויות בחול ופתוחות לקדש תוכן קדש וגגותיהן חול אחר שהן בתחום של חול אפילו היו שווים לקרקע העזרה וכן תוכם קדש אע"פ שגגותיהן שוים לקרקע העזרה ואע"פ שכל כיוצא בזה מחלות הם ומחלות לא נתקדשו לא נאמר כן אלא במחילות הפתוחות להר הבית אבל הפתוחות לעזרה קדש הם ואם היו פתוחות לחול אף אותם שבעזרה חול ובעל קרי נכנס בהם הואיל ונמשכות תחת הקרקע עד שפתוחות למקום חול מעתה גגין של היכל אין אוכלין בהם קדשי קדשים ולא שוחטין בהן את הקלים שנשחטים בכל מקום שבעזרה ואע"פ שעליותיו נתקדשו בעליות הוא מפני שהוזכרו במקרא כדכתיב ואת גנזכיו ועליותיו אבל גגין שלא הוזכרו לא:



ולא נאמרו בגגין של היכל שהן קדש אלא לנתינת קצת כלי קדש הצריכים לבנין לשם והוא שאמרו לאותן שתי אמות שבשושן הבירה וענין זה הוא שכשעלו בימי עזרא צוה להם המלך שיעשו צורת שושן הבירה בבנינם שיהיו זוכרים שמשם יצאו ולא ימרדו במלכות וציירוה על שער מזרחי של הר הבית ונתנו שם שתי מקלות של מדה לבנין במדה אמות אחת על קרן מזרחית צפונית ואחת על קרן מזרחית דרומית שזו שעל קרן מזרחית צפונית היתה יתרה על של משה שהיא בת ששה טפחים חצי אצבע וזו של קרן מזרחית דרומית היתה יתרה על חברתה חצי אצבע ונמצאת יתרה על של משה אצבע ולמה הרי עושין כן כדי שיהיו האומנין מחשבין שכרם במנין אמות למנין הקטנה ר"ל של משה וישלימו מלאכתם בגדולה כדי שיותרו משלהם אותו המותר ליזהר שלא יבאו לידי מעילה לעשות מלאכתם בצמצום שמא יחסרו מן המותנה ויבאו לידי מעילה ושמא תאמר שתים למה והלא די היה להם בשל משה ובאחת מאלו שיהו מחשבים שכרם בשל משה ומשלימין באחת טעם הדבר שכל שהיו בונים בשל זהב וכסף בשולחנות וטבלאות וכיוצא בהם היו מחשבים בשל משה ומשלימין באותה שיתרה על של משה חצי אצבע וכשהיו בונים שאר בנינים של אבנים בכותלים ומחיצות שאין הבנין יקר כל כך מחשבין בשל משה ומשלימין באותה שהיתה יתרה על של משה אצבע שלם:



המשנה התשיעית והכוונה בה בענין החלק הרביעי גם כן והוא שאמר שתי חבורות שהיו אוכלות בבית אחד אלו הופכי' את פניהם הלך ואוכלין ואלו הופכי' את פניהם הלך ואוכלי' והמיחם באמצע וכשהשמש עומד למזוג קופץ את פיו ומחזיר את פניו עד שהוא מגיע אצל חבורתו ואוכל והכלה הופכת את פניה ואוכלת אמר הר"ם הכלה מתביישת מן החבורה ולפיכך יש לה להחזיר פניה מן החבורה ותאכל מה שלא התירו לשמש לעשות כן:



אמר המאירי שתי חבורות שהיו אוכלות בבית אחד וכו' צריך שתדע שר' יהודה ור' שמעון נחלקו בענין אכילת הפסח והוא שלדעת ר' יהודה פסח אחד נאכל אף לשתי חבורות בשני מקומות אם שתקבע כל אחת מקומה בבית זה אם אפילו בשני בתים אבל אדם אחד או חבורה אחת אין אוכלין אותו בשני מקומות אלא במקום שהתחילו לו לאכול יגמרו והוא סובר בבית אחד יאכל בית ממש כלומר שלא יאכל ממנו אדם אחד או חבורה אחת בשני מקומות ור' שמעון סובר שנאכל הוא לחבורה אחת אף בשני מקומות אבל לא פסח אחת לשתי חבורות ובית אחד הוא סובר בפירושו בחבורה אחת כתרגומו של אונקלוס ועל זה נאמר בגמ' מר סבר יש אם למקרא ר"ל ר' יהודה ומר סבר יש אם למסורת ר"ל ר' שמעון כלומר לפי' שמסר בו המתרגם ואין זה כשאר מסורות הנאמרים בתלמוד לשנות את הקריאה שאלו כן כבר מצינו לר' שמעון שסובר יש אם למקרא כמו שהתבאר בראש סנהדרין ב' א' או שמא יש לפרש שכלם סוברים בבית שהיא חבורה ומר סבר יש אם למקרא על ר' שמעון כלומר יאכל שהוא לשון נפעל וסובב על הפסח שיהא נאכל בחבורה אחת אף בשני מקומות ולא בשתי חבורות ור' יהודה סובר יש אם למסורת והרי הוא אומר יאכל לשון פעל קל ומוסב על האוכל שלא יאכלנו אלא בחבורה אחת וזהו במקום אחד אבל הקרבן נאכל אף בשני מקומות כל חבורה במקומה ופירשו בגמ' שמשנתנו כדעת ר' יהודה היא שנויה:



ומעתה אתה צריך לפרש בה שתי חבורות שהיו אוכלות פסח אחד בבית אחד אלא שכל אחד קבעה מקומה לעצמה בייחוד ואמר שאין צריך שיהו מכונים פניהם זה לזה עד שיהו נראין כחבורה אחת אלא אף אם רצו אלו הופכין פניהם לכאן ואלו לכאן שהרי נאכל הוא אף בשתי חבורות ולא נאסר אלא שאדם אחד או חבורה אחת לא תאכל ממנו בשני מקומות:



ומה שאמר אח"כ והמיחם באמצע וכשהשמש עומד וכו' הוא שהיה דרכם למזוג את יינם במים חמים כמו שביארנו במסכת ע"ז והיו רגילים כשהיו הרבה חבורות בבית אחד להיות מצמצמים להספיק לכלם במדורה אחת ובשמש אחד שיהא מחמם מים חיים לכלם למזוג בה כל אחד את יינו והמים היו צריכין לעמוד כל אותו זמן במדורה כדי שלא יצטננו והשמש מ"מ נמנה באחת מן החבורות ואינו רשאי לאכול חוץ ממקום חבורתו והיו נותנין את המיחם באמצע להיותו שוה לכלם ואמר שכשהשמש עומד להזמין מים לאותם שבחבורה האחרת והמאכל לתוך פיו קופץ את פיו שלא יראה כאוכל כלל שאלו כן הרי נמצא אוכל בשני מקומות ותכף שמזג מחזיר את פניו כלפי חבורתו בקמיצת פיו שלא יחשדוהו בני חבורתו ועומד בקמיצתו עד שמגיע לחבורתו ויאכל:



והכלה הופכת את פניה אע"פ שבשעת ישיבה בשלחן ועשיית הסדר היו פניה מכוונות לחברותיה בשעת אכילה רשאה להפוך פניה ולאכול מפני שהיא בושה מלאכול בפני הכל ואין גוזרין מחשש שנוי מקום אע"פ שבאחרים יש לגזור כן שמתוך בשתה הקלו בה:



ומ"מ לענין פסק הלכה כדברי שניהם להחמיר ואין הפסח נחלק ליאכל בשתי חבורות אלא בחבורה אחת לבד וכן אותה חבורה משהסבו אין רשאין לשנות מקומם וכן אין שני פסחים נאכלין לחבורה אחת שאין נמנין על שני פסחים ומשנתנו אפשר לפרשה על דרך פסק בדרך זה שאנו מפרשים עכשיו והוא ששתי חבורות שהיו אוכלות בבית אחד כל אחת את פסחה ובמקומה הקבוע לה צריך שיפרסמו שאינן מעורבות זו בזו שלא יהא נראה זו כאוכלה משל חברתה אלא אלו הופכין פניהם למזרח ואלו למערב או אלו לצפון ואלו לדרום או שיעשה להם מחיצה ביניהם וענין המיחם והשמש על הדרך שביארנו ובכלה התירו להפוך פניה ולא חששו ליראות כחבורה אחרת לגזור עליה בכך שמפני בשתה הקלו בה:



ובגמ' יתבאר שאם יושבין בחבורה אחת ונפרסה להם במקרה מחיצה וחלקה ביניהם שמחיצה זו עשאתם שתי חבורות בפסח אחד ולר' יהודה היו מותרין לאכול ולר' שמעון אסורין ולענין פסק אסורים לאכול עד שיסלקוה ואם היו שתי חבורות כל אחת בפסחה בבית אחד כגון שעשו מחיצה ביניהם ונסתלקה המחיצה במקרה סלוק המחיצה עשאתם חבורה אחת אחר שפניהם איש אל אחיו ולר' שמעון מותר לאכול שהרי אין כאן שתי חבורות הואיל וכל חבורה בפסחה ואע"פ שיש כאן שנוי מקום שהרי נתחדש להם אויר מחודש במקומם ונעשו כנעקרים מחבורה לחבורה הרי הוא סובר שאין המקום גורם פסול ולר' יהודה אסור מצד שנוי המקום ולענין פסק אף זו אסורין אא"כ חזרה ונפרסה ביניהם מחיצה שלא מדעת:



זהו ביאור המשנה וכולה על הדרך שכתבנו הלכה פסוקה היא ודברים שנכנסו תחתיה בגמרא אלו הן:



לפי מה שפסקנו למדת שאם התחיל אחד מבני החבורה לאכול כזית בשר פסח במקום אחד כלן צריכים לקבוע מקום לאכילתן במקום שאכל הוא אפילו השמש שאכל כזית בשר בצד התנור כלן באין ויושבין בצדו ואי אפשר להם לאכול במקום אחר אע"פ שלא יאכל הוא עמהם שהרי נאכל בשתי חבורות ולא שיאכל הוא עמהם שהרי נאכל בשני מקומות:





מהרש"א - חידושי הלכות

בפירש"י בד"ה כי אמרה ר"י כו' בפתוחות להר הבית דגבי שילוח בעל קרי כו' עכ"ל שם בפ' א"ד פרש"י דמילי מילי קתני והיינו לפי מאי דס"ד הכא דר"י בפתוחות לעזרה קאיירי דא"א לבעל קרי לבא לפתחה אבל למאי דמסיק הכא דר"י בפתוחות להר הבית קאמר בעל קרי הותר ליכנס בה בעומדת בסופה לצד ירושלים ודו"ק:





מהרש"א - חידושי אגדות

דאכלי  בארעא ואמרי באיגרא כו'.  ומשום דכזית פסחא והוי האוכלין מרובין ואפשר שהיה צר להן ישיבת הבית בשעת אכילה הלכו מהם הרבה לאיגרא בשעת הלל שלא בשעת אכילה כדמסיק ואמר דהללא זה פקע איגרא כוונו בזה דודאי אכילתן בבית אפשר שזה אכלו לשם פסח וזה אכלו לשם אכילה גסה כמפורש במס' הוריות (י:) אבל ההלל ודאי דכולם לש"ש היה והיינו רמז דפקע איגרא לעלות חיל קריאתם למעלה לשמים וק"ל: 


עליית בית ק"ק חמורה מבית כו'.  ומסיק שאני היכל כו' והיינו טעמא דהשכינה יורדת שם מלמעלה למטה עד מעל הכפורת למעלה מי' כמפורש פ"ק דסוכה ונמצא העלייה של בית ק"ק שהוא למעלה מעל הכפורת הוא יותר מקודש שמשם באה השכינה למטה ואמר דאין נכנסין לה אלא פ"א בשבוע וא"ל כו' שהוא שיעור גילוי בדבר המוקדש ביותר כדאמרי' פ' עשרה יוחסין (עא) שם בן ד' אותיות אין מוסרין אותו לתלמידים אלא פ"א בשבוע וא"ל פעמים כו' ודו"ק.





חכמת שלמה

רש"י בד"ה ופתוחות כו' תוכן חול כקדושת הר הבית כו' כצ"ל:


בד"ה מלמד כו' בשני מקומות ויאכלו דכתיב כו' כצ"ל:





רש"ש

גמרא דכתיב כו' ואת בתיו וגנזכיו כו'. כצ"ל:



רש"י ד"ה חדא. ובזו שיתרה עליה אצבע כו'. כצ"ל:



בתוספות [ד"ה לא] . דהא שעה"מ שעליו שה"ב צורה א' משערי עזרה כו'. וכ"כ רש"י (במנחות צח) והרע"ב בפי"ז דכלים מ"ט ובציורי הרמב"ם בסוף מדות בטבלא א' אות ה' מצוייר בשער עזרת נשים (ובטבלא ב' אות י"ז בתחתיתו מצוייר שער נקנור בשער ע"נ וזה ודאי טעות המחוקק כי שע"נ הוא שעה"מ מעזרת ישראל כמבואר בכ"מ) ותימה דהא מפורש בפ"א דמדות מ"ג דהוא א' משערי הר הבית ועמש"כ שם בס"ד:





גליון הש"ס - רבי עקיבא איגר

גמרא שאני היכל. עיין שבועות יז ע"ב תוד"ה וטמא:





פתח עינים

נתיב מר אפוריא וכו' כל מה שיאמר לך בע"ה וכו' עמ"ש התוס' ומהרש"א ומ"ש בעניותי בס' הקטן ברכי יוסף א"ח סי' ק"ע בס"ד:





יד דוד

בגגותיהן שוין. עיין יומא ל״א ד״ה וכולן בקדש. ועיין מרכבת המשנה ח״ג פ״ב דמעשר שני הט"ו.


כי תניא ההיא שפתוחות לחול. עיין שער המלך ח"ג ל״ו ע״א. ועיין מה שכתבתי לעיל דף ס״ז.


גגו קדש. עיין מכות י״ב ד״ה אילן.


משכחת לה בבר שורא. עיין מרכבת המשנה ח"ג פ״ו דבית הבחירה ה״ט.


שתי חבורות. עיין לקמן קי״ט ד״ה אמר.


הכלה הופכת פניה. רצוף אהבה סימן ל״ח.


מלמד שפסח נאכל בשתי חבורות עיין על הסוגיא מרכבת המשנה ח״ג פ״ט דקרבן פסח ה"ה ה״ו


רש״י ד״ה אין מפטירין וכו' שכן חובת כל הקרבנות כדקיימא לן למשחה לגדולה כדרך שהמלכים עושים. בספר יקרי דשכבי דף קפ״ח ע״א תמה על רשי׳ שבחולין לא אמרו כן אלא על מתנות כהונה אבל בקדשים דנאכלים לשובע למדו בתמורה דף כ״ג מדכתיב ~החצר~{בחצר} אוהל מועד יאכלוהו דיאכלוהו יתירא הוא והנה רשי׳ שם בחולין כתב כל מתנות כהונה שאני נותן לך יהי׳ למשחה לגדולה א״כ רשי׳ ס״ל דפסוק למשחה על כל מתנות כהונה קאי וכן מוכח בס״פ כל התדיר דלמדו שם בכל הקרבנות דרשאים הכהנים לאכלם צלוים שלוקים ומבושלים מן למשחה ש״מ דלמשחה על כל הקרבנות קאי וא״כ למה נלמד מן למשחה אכילה על השובע א״כ יאכלוהו למה לי וצ״ל האכילה על השובע לא הוי בכלל גדולה ולא נילף מן למשחה ואפשר לומר דלחד מ״ד שם בע״כ סיפא דברייתא דהך יאכלוהו רבנן ולא רבי ומשמע דרבי לא דריש כלל יאכלוהו ולדידיה צ״ל דאתיא מן למשחה. ומיהו לעיל דף ע׳ כתב רשי׳ על השבע שיהי' נהנה באכילתו ותחשב להן ואפשר דזה שכתב רשי׳ ותחשב להן היינו מטעם גדולה והתוספות כתבו שם בשם הירושלמי דעל השובע מדרבנן משום שבירות עצם וראיתי במכילתא דמפיק אכילה על השובע מעל מצות ומרורים והתוספות בזבחים דף ע״ה ד״ה בכור כתבו דכל דלא הוה מתנות כהונה לא שייך למשחה ובכור א״צ צלי וא״כ אי על השובע בקדשים מלמשחה ילפינן א״כ ה"ה פסח לא שייך ביה ונראה דרשי׳ חולק על התוספות. ועיין לקמן דף ק״כ ד״ה מפטירן וע״ש מ״ש שם.


יש אם למסורת וכו' יש אם למקרא. עיין זבחים מ' ד״ה לא נצרכה.


שתיא ולא אהדר אפיה. בכורת מ״ד ד"ה ואין שותין


מסרבין לקטן ואין מסרבין לגדול המג״א בסימן ק"ע הקשה דהתוספות כתבו אמאי דיתיב אפוריא לא מצי לומר דאין מסרבין דישיבת אפוריא דבר גסות ושררה הוא אבל קשה דעל קבלת הכוס נמי היה לו להשיב כל מה שאמר בעה״ב עשה ולא היה צריך לומר אין מסרבין ולפיכך כתב דאפילו למה שאמר בעל הבית עשה צריך לסרב עד שיפציר. ובאמת לפ"ז הדרא קושיא לדוכתיה איך יתיב אפוריא בלא סירב ומה התם דגסות הרוח יש בו לא סירב מכח כל מה שאמר בעה״ב א״כ כ״ש בקבלת הכוס. ומהרש״א בחידושי אגדות הקשה ג"כ קושיות מג"א ותירץ דלעיל השיב מהלכות דרך ארץ שלא היה מקום להשיב בענין אחר וכאן השיב מדין תורה כדמצינו גבי מלאכים והקשה עליו באליה רבה דעכ״פ הם מה שאלו לו כיון דידעו התירץ מהלכות דרך ארץ ומה שתירץ באלי׳ רבה הוא דוחק גדול לכן נ״ל ע"פ מה שיש לדקדק שינוי הלשון גבי פוריא שאלו כי אמרת לך נתיב אפוריא יתבת וגבי כוס אמרו קבלת בחד זימני ה״ל למימר נמי גבי פוריא יתבת בחד זימני והנה רש״י פירש כי אמרי לך תיב אפוריא אתיבת ולא ישבת ע״ג קרקע שכן הי׳ מנהגם וא״כ נראה אם היה יושב ע״ג קרקע לא היה קשה להם מידי לכן נראה דלא שייך כל מה שיאמר לך בעה"ב אלא בעושה דבר שהוא נגד מה שאמר בעה״ב אבל באינו עושה כלום זה לא נקרא מעביר על דעתו של בעה״ב. והנה בוודאי אין צריכין לאדם לומר לישב כי יוכל לישב מעצמו וא״צ סירב לזה כי כן דרך בני אדם אבל לשתות דרך לסרב וזה שהקשו לו למה יתבת אפוריא כי כשאמרנו לישב אפוריא היה לך לישב ע״ג קרקע ולזה השיב כל מה שיאמר בעה״ב דאם היה יושב ע״ג קרקע היה מעביר על דעתו של בעה״ב שבעה״ב אמר אפוריא והוא יושב ע״ג קרקע אבל מפני אין מסרבין לא היה יכול לומר כמ"ש התוספות ולכן לא אמרו ישבת בחד זימני כי לא היתה קושיתם כלל על זה אלא שהיה לו לישב ע״ג קרקע אפילו בחד זימני. אמנם כשנתנו לו הכוס שפיר שאלו בחד זימנא דוודאי דלא סגי דלא לקבל דהא צריך לשתות רק היה לו לסרב דאם היה מסרב ולא קיבל לא היה עובר על מה שיאמר לך בעה״ב עשה כיון שלא עשה נגד דעתו והוצרך לומר אין מסרבין לגדול. ועיין ברכי יוסף א״ח ס"א ע״ד. מקום שמואל שער התרוצים:


רש״י בני חבורה. תולדות יצחק:


תוס׳ ד"ה הכלה הופכת פניה. לפירש ראשון המשנה התירא אתי לאשמעינן שהכלה דדרכה להפוך פניה אף באכילת הפסח מותרת להפוך ולא היה כשתי מקומות ולאי נמי שכתבו התוספות לאו דאתי לאשמועי׳ התירא אם תרצה אבל אם תרצה לא תהפוך אלא שקמ״ל דלא די בשאר ימות השנה דמחויבת להפוך משום צניעות אלא אפילו בפסח חייבת להפוך דה״א דא״צ להפוך דלא תהוי כשתי מקומות ועיין בזכרון יוסף דף כ׳ ע״ד מה שכתב על דברי התוספות ומה שהקשה לתירץ הראשון דמאי ראיה בסמוך כלה תנן ל״ק כאשר פירשתי דכוונת התוספות דכלה רגילה להפוך פניה אבל אדם אחר אינו רגיל להפוך פניו ולפי שהכלה רגילה אשמועינן דגם בפסח מותר. ועיין בפירוש המשנה להרמב״ם דכתב דאשמועינן דהתירו ולא אסרו הפיכת פנים כמו גבי שמש:


תוס׳ ד״ה אין מסרבין.  רצוף אהבה סימן ל״ט

זכר יהוסף

עליות היכל שאני והצל"ח הקשה על הר"מ שלא הביא זה ושמעתי מחותני הגאון נ"י אשר הי' גרגיר אחד מדרושו לתקון גג בהכ״נס ביום ג׳ ש״ק אייר תר״חי ואמר ליישב בהקדם מ"ש ב״ב צח׳ ב׳ ראי׳ לדבר כבנין היכל והגר״א ז"ל דבר שם חמודות שהראי׳ משינוי קומת היכל בנין שני מראשון שבראשון הוי ל' אמה קומתו ובב׳ מ' אמה והטעם שבראשון שהי׳ אמה טרקסין א"כ הי׳ היכל מ' על ב׳ וחציו מ׳ {לוח התיקון: אבל מקדש שני שלא הי' ל' אמה טרקסין הי' ס' על כ' וחציו מ'} עכד"הק ורק מלבד דהו״לל היכלות דהראי׳ משניהם ביחד בדוקא ב׳ דממילא מופרך דא״כ הו"לל ק״ק גבוה כ׳ בראשון והי׳ גובה ל' כמש״ש בגמ׳ ג׳ התו' שם וביומא סוכה השיגו על רש"י במקרא שכ' שהק"הק הי' רק גבוה כ׳ נגד גמ׳ הנ"ל ד' לדקדק מה יחס לאגדה הסמוכה ר"ח נפיק לקרייתא כו' וע"כ נ' דצדקו דר״שי מפי׳ המשנה שבאמת אין מקרא יוצא מפשוטו לד' המשנה ובק"ק הי׳ גובה כ' ובהיכל ל' ומטעם שצ״ל גובה חצי הרוחב ואורך וז"ש ראי' לדבר מבנין ראשון והוא מוכרח דמה נשתנה קומת היכל וק״ק וביומא לא' א׳ דעין עיטם הוי {לוח התיקון: גבוה} כג' אמה מקרקע המקדש וא״כ עליית ק״ק נמוכה קרקיעתה מעזרה במקום עין עיטם וא"כ לכאו׳ מאי מקשה מעליית ק"ק שהיתה קדושה לימא לי׳ דהרי הי' {לוח התיקון: שוה} לקרקע עזרה כנ"ל ורק שם סידר הגמ׳ ר״ח נפיק לקרייתא רמי לי' כו׳ ומוכרח דהי' עליית ק"ק ג״כ גבוה באמת ל' והכי ס"ל לרב יוסף בפסחים שם והוכרח לומר כתי' דשאני היכל אבל למ"ד להלכה כמתני׳ דב"ב וכן ס"ל לר"מ כר"שי דעליית ק״ק הי' רק ך׳ אמה נתקדש בבית ראשון העלי׳ של ק״ק מעיקר הדין בכל גובהה וע"כ אצ"ל דשאני היכל ולעולם כל יתר עליות ל"ק רק קה"ק וכנ"ל (ואף דבשני הי׳ עלי׳ גבוה נודע שי' הר״מ ז"ל דקדושת מחיצות קלע״ל במקדש וירושלים) ובזה האריך ליישב בהא דאמר רב שבת פ״ק יא׳ א׳ כל עיר שגגותי׳ גבוה כו׳ מה כל החרדה בגגות כפי הנ׳ ורב עצמו פסק בפסחים פה״ב גגין ועליות לא נתקדשו במקדש ג״כ. ובאמת הגר״א ז״ל ס״סי קנא' העיר שאפ"ל עליות ב״הכנס הוי כשל היכל אבל ע' ר"שי בפסחים פו׳ א׳ שם דגגין ועליות דגגין גם למסקנא אינו וכמבואר בגמ׳ ורק בד״ד נ' לבאר כיון שא׳ זבחים נד' ב׳ שב"המק גבוה מכל א״י וא"י גבוה מכל הארצות ועתידין ב"כנ שבבבל כו׳ כמגילה פ"ד וע"כ יהי׳ לגגותי' הקדושה כמו בעליית ק״ק שכל נמוכה מקרקע עזרה קדישי ומ״שכ הר"מ גגין ועליות ל"ק רק בגבוה יותר מערך עין עיטם וכגון בירושלים או בהרי א"י ועוד תי׳ הרמב״מ שם במ"ש דעובי החומה כלפנים ולא התנה בגבוה לקרקע עזרה וגם דלפמ״ש בשבועות טו' ב׳ זאח״ז היו מהלכות גם על עובי החומה דלא מוכח מפנימיות והתו׳ ור"שי נדחקו שם רק למ"ד זה כנגד זה וצ"ל בחדא דמקרבא לחומה וא״כ אין התחלה לקו' הגמ' בפסחים מעובי החומה לעליות והגמ׳ שם ס"ל זה כנגד זה ע״כ תוכן דבריו בזה ודפח״ח ולמש״כ התו׳ ד"ה וכולן בקודש דגג בה״פ שוה לקרקע עזרה וא״כ ה"ד מקרקע עזרה היינו מתחתית קרקע בה"פ וגם י״ל בפשטות דרב יוסף סובר לא קידשה לע"ל וע׳ בי״וד סי׳ רא' ס"א או מעיין ולסברת הר״מ דבמעיין גם אדם נטהר בכ״ש א"כ מנ"ל בעין עיטם דגבוה מקרקע כג׳ וי״ל כמש״ש בתו׳ ד״ה עין: תו' ד"ה הכלה ע"שות זכרון יוסף ח"אוח סי׳ יד' ומחצית השקל קע׳ ס״ק ג׳:

